|  |  |  |
| --- | --- | --- |
| **Tantárgy neve: Középkori magyar történelem** (Magyarország története, 1301-1526) | **Kódja: NBB\_TR150K3** | **Kreditszáma: 3** |
| A tanóra típusa: **ea.** száma: **heti 2 óra** | | |
| A számonkérés módja: **koll.** | | |
| A tantárgy tantervi helye: **III. félév** | | |
| Előtanulmányi feltételek:**---** | | |
| **Tantárgyleírás**:  A hallgatók az előadásokon (heti 2 órában) a középkori Magyarország történetének legfontosabb kérdéseivel, a középkor vitás problémáival, a történelemtudomány kutatási eredményeivel ismerkednek meg. Az 1301-et követő interregnum, ill. a magyarországi oligarchikus időszak áttekintése után Károly Róbert és „Nagy” Lajos uralmának sokoldalú szembesítése; (gazdaság: a bányászat fellendítése, a pénzügyi rendszer kiépítése, Magyarország bekapcsolása a külkereskedelmi vérkeringésbe stb., társadalom: a honor szisztéma működtetése, az 1351. évi törvények jelentősége stb., politika: a bel- és külpolitikai stabilizáció, ill. hódítások eredményeképpen birodalom született? stb., kultúra: a magyar lovagkor) lehetővé teszi, hogy a források szabta bázison a tudományban megfogalmazott különböző álláspontok, eltérő vélemények stb. bemutatásra kerüljenek. (Pór A., Hóman B., Dercsényi D., stb. újabban Bertényi I., Kristó Gy.) A kurzuson hangsúlyos témaként jelenik meg a királyi hatalom gyakorlásának evolúciója, a hatalom társadalmi bázisának permanens változása az Anjou-kortól kezdődően Luxemburg Zsigmond regnálásán keresztül (Mályusz E. kutatási eredményei) a „kifejlett rendiséggel” bezárólag (a Hunyadiak-kora). A magyar rendiség sajátosságaira főleg Szűcs J., Mályusz E., Bácskai V., Granasztói Gy. kutatásai adnak eligazítást. A szemeszter kiemelt problémaköre továbbá a Jagelló-kor tanulmányozása (Kulcsár P. munkássága), a „civakodó ország” jellemzése. Az előadások felhívják a figyelmet arra, hogy a belpolitikai gondok és nehézségek fokozódásával párhuzamosan Magyarország Európától való elszigetelődése előrehaladt (földrajzi felfedezések, reformáció térhódítása), s így az Oszmán Birodalom expanzióját feltartóztatni képtelen Magyarország sorsdöntő vereségeket szenvedett (Mohács-vita). | | |
|  | | |
| **Kötelező és ajánlott olvasmányok:**  Engel P.-Kristó Gy.-Kubinyi F.: Magyarország története 1301-1526. Bp., 1998.  Engel P.: Beilleszkedés Európába, a kezdetektől 1440-ig. Bp., 1990.  Szakály F.: Virágkor és hanyatlás 1440-1711. Bp., 1990.  Engel P.: Honor, vár, ispánság. Századok 1982/5. (880-920.)  Fügedi E.: Kolduló barátok, polgárok, nemesek. Bp., 1981.  Mályusz E.: Zsigmond király uralma Magyarországon, 1387-1437. Bp., 1987.  Granasztói Gy.: A középkori magyar város. Bp., 1980.  Szűcs J.: Városok és kézművesség a XV. századi Magyarországon. Bp., 1955.  Hunyadi Mátyás - Emlékkönyv Mátyás király halálának 500. évfordulójára. Bp., 1990.  Szakály F.: A mohácsi csata Bp., 1975.  Kurcz Á.: Lovagi kultúra Magyarországon a 13-14. században. Bp., 1988.  Zolnay L.: Kincses Magyarország. Bp., 1977. | | |
|  | | |
| **Tantárgy felelőse:** Dr. Miskei Antal egyetemi docens, PhD | | |
| **Tantárgy oktatásába bevont oktató(k):** Dr. Gebei Sándor egyetemi tanár, MTA doktora | | |